
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO 
„DĖL SUTIKIMO REGISTRUOTI BUVEINĖS ADRESĄ DUPULČIŲ KAIMO BENDRUOMENEI „DUPULČIAI“

2026 m. rugpjūčio 5 d.
Kretinga

1. Parengto sprendimo projekto tikslas ir uždaviniai. 
Leisti Dupulčių kaimo bendruomenei „Dupulčiai“ registruoti buveinės adresą Kretingos rajono savivaldybei nuosavybės teise priklausančiame pastate, esančiame Bendrabučio g. 3, Dupulčių k., Kretingos r.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Dupulčių kaimo bendruomenė „Dupulčiai“ (toliau – bendruomenė) 2026 m. liepos 14 d. ir 2026 m. liepos 22 d. pateikė prašymus leisti buveinės adresą registruoti Kretingos rajono savivaldybei nuosavybės teise priklausančiame pastate, esančiame Bendrabučio g. 3, Dupulčių k., Kretingos r. Šiuo pastatu bendruomenė naudojasi pagal 2026 m. birželio 1 d. Kretingos rajono savivaldybės turto panaudos sutartį Nr. S1-676.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalyje numatyta, kad savivaldybių turto savininko funkcijas vadovaudamosi įstatymais atlieka savivaldybių tarybos.
3. Kokių rezultatų laukiama.
Bus sudaryta galimybė Dupulčių kaimo bendruomenei „Dupulčiai“ registruoti buveinės adresą jos veiklos vykdymo adresu.
4. Lėšų poreikis ir šaltiniai.
Savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ar paaiškinimai. 
Nėra.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas teisės akto projekto antikorupcinis vertinimas.
7. Projekto autorius ar autorių grupės. 
Vietinio ūkio ir turto valdymo skyriaus vyr. specialistė S. Baublienė.

